TTAลดกู้ยุโรปเลี่ยงวิกฤต
วางแผนระดมทุนปีหน้าใหม่มั่นใจเงินสดแกร่ง6พันล้าน
17 ก.ค. 2555

วางแผนระดมทุนปีหน้าใหม่มั่นใจเงินสดแกร่ง6พันล้าน 
TTA ปรับแผนระดมทุนรับวิกฤตอียู ลดเงินกู้ธนาคารยุโรป พึ่งตัวเองมากขึ้น
ม.ล.จันทรจุฑา จันทรทัต กรรมการผู้จัดการใหญ่และประธานเจ้าหน้าที่บริหาร บริษัท โทรีเซนไทย เอเยนต์ซีส์ (TTA) เปิดเผยว่า แม้เกิดวิกฤตสภาพคล่องกับธุรกิจเดินเรือทั่วโลกที่กู้เงินจากสถาบันการเงินยุโรป กระทบ TTA ที่กู้เงินจากยุโรป 50% ของเงินกู้ทั้งหมด 
บริษัทจึงวางแนวทางการลงทุนปี 2556 เพื่อให้ได้ขนาดของกองเรือได้ตามเป้าหมายที่กำหนดไว้ ภายใต้ความเข้มงวดในการปล่อยกู้ของธนาคารพาณิชย์ยุโรป บริษัทจึงเจรจาขอลดวงเงินกู้และใส่ส่วนทุนของบริษัทเพิ่ม จนทำให้สัดส่วนของแหล่งเงินเท่ากัน 50:50 จากเดิมจะเป็นการกู้ 60% ทุนจากบริษัท 40% หรืออาจใช้วิธีตั้งกองทรัสต์แล้วเข้าจดทะเบียนในตลาดหุ้นสิงคโปร์ หรืออาจใช้แนวทางการเพิ่มทุนก็เป็นไปได้
แม้ว่าผลประกอบการที่ผ่านมาจะไม่ดี แต่เป็นไปตามสภาพของธุรกิจ แต่บริษัทมีความแข็งแกร่งด้านการเงินโดยมีเงินสดในมือเกินกว่า 5,000 ล้านบาท และกระแสเงินสดช่วงครึ่งแรกของงวดปี 2555 ประมาณ 900 ล้านบาท 
“ผมได้หารือกับ นายประเสริฐ บุญสัมพันธ์ ประธานกรรมการ TTA และมีความเชื่อมั่นว่า บริษัทจะสามารถผ่านพ้นวิกฤตนี้ไปได้ แม้จะเห็นข่าวบริษัทเดินเรืออื่นๆ ต้องเข้าสู่กระบวนการปรับโครงสร้างหนี้”
บริษัทกลับมองว่า ภาวะเช่นนี้เป็นจังหวะดีของ TTA ที่จะลงทุนเมื่อมีโอกาสธุรกิจเข้ามา ไม่ว่าจะเป็นการซื้อกิจการหรือซื้อเรือ ซึ่งจะทำได้ในต้นทุนต่ำ เพื่อขยายขนาดกองเรือให้เพิ่มเป็น 2430 ลำ ภายใน 35 ปีข้างหน้าจาก 16 ลำในปัจจุบัน
ทั้งนี้ บริษัทควรลงทุนเพื่อรอรับผลดีเมื่อธุรกิจกลับเข้าสู่วงจรขาขึ้นซึ่งประเมินว่าน่าจะเริ่มดีขึ้นตั้งแต่ปี 2556 เป็นต้นไป โดยเชื่อว่าเศรษฐกิจโลกคงไม่ซบเซาเกิน 23 ปี เพราะรัฐบาลในกลุ่มประเทศยุโรปจะต้องถูกกดดันให้มีมาตรการกระตุ้นเศรษฐกิจอย่างแน่นอน และจำนวนบริษัทคู่แข่งลดลงหลังจากรับผลวิกฤตในยุโรป 
บริษัทเชื่อว่าวงจรธุรกิจเข้าสู่ขาขึ้นได้ เพราะสินทรัพย์ที่บริษัทลงทุนเป็นการลงทุนระยะยาวเมื่อเกิดวิกฤตในยุโรป ทำให้ธนาคารยุโรปลดความเสี่ยงด้วยการไม่ปล่อยวงเงินกู้เพิ่ม ทำให้สภาพคล่องของบริษัทเดินเรือลดลง 
ภาวะเศรษฐกิจโลกที่ชะลอตัวและอุตสาหกรรมเดินเรืออยู่ในวงจรขาลง ทำให้บริษัทเดินเรือหลายแห่งที่ได้ลงทุนไปจำนวนมากก่อนหน้านี้ ประสบปัญหาทางด้านการเงิน จนต้องเข้าสู่กระบวนการฟื้นฟูกิจการ และเร่งหาทางเพิ่มทุน หรือหาเงินกู้ใหม่ทดแทน 
ม.ล.จันทรจุฑา กล่าวว่า ราคาหุ้นของ TTA ยอมรับว่าจะปรับตัวขึ้นลงตามวงจรธุรกิจ และขณะนี้ราคาหุ้นสะท้อนกับวงจรธุรกิจขาลง ดังนั้นจึงเหมาะกับผู้ลงทุนระยะยาวที่สามารถถือรอเพื่อรับผลตอบแทน 
เมื่อวันที่ 16 ก.ค. ราคาหุ้น TTA ปิดไม่มีการเปลี่ยนแปลงจากวันก่อนที่หุ้นละ 16.20 บาท